**Mesaj de salut adresat participanţilor la Colocviul Francofon Internaţional cu genericul « Interculturalitatea şi mondializarea semiotică  prin prisma lingvisticii, literaturii, traducerii şi comunicării »**

*Multstimaţi invitaţi şi participanţi la colocviu,*

*Excelenţe, domnilor Ambasadori,*

*Multstimate Domnule Academician, Răzvan Teodorescu*

*Stimaţi colegi din centrele universitare din România, Franţa, Canada, Ukraina şi alte state*

*Doamnelor şi domnilor,*

*Onorată Asistenţă!*

Am o misiune nobilă de a veni către Domniile Voastre cu un mesaj de salut din partea Forumului Superm al universităţii noastre, Senatul ULIM.

Institutul de cercetări filologice şi interculturale din cadrul facultăţii Litere, dintotdeauna a iniţiat studii de importanţă majoră pentru Republica Moldova şi Europa. Astăzi, este pusă în dezbatere o problemă, după mine foarte importantă, aşa cum este mondializarea semiotică. Colegii de la ULIM şi nu numai de la ULIM cunosc bine că eu sunt prizonierul ideei mondializării. Am mai spus-o şi cu alte ocazii că strămoşii noştri niciodată nu au putut să-şi imagineze ca la înc sec. XXI comunitatea mondială va putea să-şi fructifice eforturile întru realizarea unui deziderat de neimaginat în trecut. Aflându-mă într-o deplasare de serviciu în Turcia , recent, am observat şi numărat 288 de cuvinte, care sunt întâlnite în toponimica, onomastica şi heraldica din limba turcă cât şi în toponimica, onomastica şi heraldica din limba română. Deşi aceste cuvinte cu preponderenţă au fost utilizate încă prin anii 60- 70 atât în limba turcă cât şi în cea română, ele devin deja o istorie a acestor două limbi, totuşi printre ele se simte o puternică influenţă turanică, la unele din ele, o influenţă arabă şi o influenţă latină. Cu siguranţă că limba latină cu influenţă asupra limbii turce nu vine din peninsula Iberică sau Apenină, însă vine din ţările româneşti pe când aveam o istorie comună. Sper că în viitorul apropiat, atunci când situaţia economică, financiară a ţărilor noastre va fi de o altă natură, vom găsi surse umane şi potenţial pentru a pune în valoare rolul şi aspectul civilizaţiei româneşti cât şi a civilizaţiilor de pe mapamond.

Aflându-mă într-o altă deplasare de serviciu în Coreea de Sud, pe o insulă îndepărtată, am întâlnit întâmplător două cuvinte care au fost utilizate în limba română veche, dialectul moldovenesc şi cu siguranţă aceste cuvinte nu au fost influenţate de limba română dar nu sunt altceva decât reminescenţe ale popoarelor indo-europeene, care au emigrat pe parcursul secolelor din orient spre Europa.

Multstimaţi colegi, specialişti în domeniul lingvisticii, literaturii, traductologiei, ştiinţe ale comunicării, în prezent trăim o viaţă foarte tumultoasă cu multe probleme dar şi cu multe posibilităţi de a ne afirma şi a ne realiza, cu posibilităţi pentru a lăsa urme adânci pentru urmaşii noştri.

În acest context, la ULIM a fost semnat un acord de colaborare cu Ministerul Educaţiei din China, care prin Institutul Confucius a anunţat un concurs pentru realizarea studiilor în co-tutelă, pentru ciclul masterat şi îndeosebi doctorat cât şi studii ştiinţifice de importanţă majoră, la nivelul intereselor Chinei şi la nivelul intereselor mondiale. Se preconizează ca aceste cercetări să fie finanţate la nivelul cercetărilor ştiinţifice din Statele Unite ale Americii. Mă adresez către domniile voastre, participanţi la acest Colocviu Internaţional, în limita posibilităţilor, să puneţi în discuţie, o eventuală participare şi conlucrare a domniilor Voastre în acest proiect. Proiect despre care am discutat cu colegii rectori din Republica Moldova cât şi alţi rectori din Bulgaria, Turcia şi Ucraina în vederea creării unui Consorţium inter-universitar, care ar urma să abordeze probleme majore de interes mondial. Si venind de la ideea, care este lansată prin intermediul colocviului internaţional propus de Institutul de cercetări filologice şi interculturale, consider că tematica mondializarea semiotică de la diversitate spre unitate ar fi o temă de mare interes pentru China şi comunitatea mondială. Rog să ţineţi cont de acest mesaj, de acest apel, pentru ca ulterior să revenim cu anumite propuneri către colegii din China.

În final ţin să Vă mulţumesc pentru posibilitatea de a participa la acest colocviu internaţional. Vă doresc succese Dvs. şi colegilor instituţiilor pe care le reprezentaţi şi să Dea Domnul să putem realiza cât mai multe şi cât mai bine pentru întreaga comunitate mondială.